Tepişteyanê Zîndanê Cinîyan ê Şakranî bi mektubêkî paştî daye çalakîyanê vera qetilkerdişê Jîna Emînî.
Cinîyan mektub de wina vat:
''Têna Îran de nê pêro dewletanê faşîstan de vera cinîyan qirkerdişê sîstematîkî dewam kenê. Nê kerdişî hetê mezgê serdestîya camêrdan ra yenê kerdene. Ewro Tirkîya de hişmendîya AKP-MHPyî, sey rejîmê malayan cuye cinîyan rê kerda zîndan. Tirkîya de cinîyî her roje hetê camêrdan ra yenê qetilkerdene. Qirkerdişê cinîyan wextê îqtîdarê AKP-MHPyî zêdîyayî.
Ma sey cinîyanê nê zîndanî qetilkerdişê Jîna şermezar kenê. Ganî pêro cinîyî vera nê qetilkerdişî vengê xo berz bikerê. Ganî ma xoverdayîşê cinîyanê Îran û Rojhelatî têna meverdê û wayîrê nê xoverdayîşî vejîyê. Ma xoverdayîşê nê cinîyan selam kenê. Biciwîyo têkoşînê cinîyan. Cinîye, Cuye, Azadîye.''
